Zamindar Bari i Sutrapurit

Zamindar Bari i Sutrapurit është një ndërtesë e bukur i vendosur në Rrugën Rebati Mohan Das i Sutrapur thanas së Dhakës së Vjetër. Ndërtesa u ndërtua nga Rebati Mohan Das, një zamindar i fuqishëm hindu i shekullit të XX. Ajo përfshihet në listën e monumenteve të Departamentit të Arkeologjisë së Bangladeshit.

Historia
Ndërtesa zotërohej nga Roj Bahadur Satjendra Kumar Dasi, një zamindar (pronar feudal tokash) i Periudhës Britanike. Ai u bë i famshëm si zamindar, sipërmarrës, bankier dhe pronar shtypi. Ai ishte gjithashtu përfaqësues i Bashkisë së Dhakës. Ai pagoi për instalimin e dritave elektrike në Rrugën Walter, kështë që një pjesë e madhe e saj u emërtua Rruga Rebati Mohan Das ose Rruga R. M. Das sipas babait të tij Rebati Mohan Das. Ndërtesa e Satjendra Kumar Dasit ishte e njohur nga banorët vendas si Zamindar Bari.

Gjatë ndarjes së Indisë, pasardhësit e zamindarit, ashtu si shumë hindu të zonës, e lanë rezidencën, duke shkuar në Indi. Nga ana tjetër në zonë u vendosën disa familje bihareze dhe të etnive të tjera jo bengaleze mysliman. Rezidenca u vu nën kotrollin e qeverisë si pronë armiku. Pas pavarësisë së Bangladeshit, biharezët dhe myslimanët e tjerë jo bengalezë u shpërngulën në Pakistan. Tashmë, ndërtesa përdoret si qendër e Shërbimit Zjarrfikës dhe Mbrojtjes Civile. Tani në të strehohen familjet e zyrtarëve të shërbimit zjarrfikës dhe qeverisë.

Struktura
E gjithë ndërtesa është një kombinim i dy ndërtesave të ndara tre-katëshe të vendosura krahë për krahë, pjesa jugore e të cilës duket se është më e vjetër. Ndërtesa kryesore jugore ka një hyrje rreth  të lartë me tre kolona korintike në krye. Në të dy anët e saj mund të shihen dizajne dhe punime të larmishme artizanale. Poshtë tyre ndodhen disa struktura gjysmë-rrethore dhe dizajne të rrumbullakta. Në të gjithë ndërtesën ndodhen rreth 35 dhoma të madhësive të ndryshme. Duke hyrë nëpërmjet verandës së vogël ballore, mund të futesh në një oborr të hapur prej rreth , që është i rrethuar nga ndërtesa në tre krahë dhe përfundon në skajin e hapur lindor të Dholai Khalit. Pjesa e mbrapme e ndërtesës është gjithashtu e zbukuruar me kolona korintike, një strukturë gjysmë-rrethore me tre punime artizanale me dizajn rrethor dhe floreal.

Ndërtesën tre-katëshe në anën veriore dihet se e ndërtoi një nga të afërmit e Rebati Mohan Dasit. Ajo është gjithashtu një hyrje  e lartë dhe me një numër pothuajse të njëjtë dhomash. Drejt oborrit të brendshëm ndodhet një rrugicë e hapur (në lindje) dhe kanali Dholai Khal. Në parapetin e çatisë ka pore të vogla në njëfarë largësie. Dy ndërtesat së bashku janë ndërtuar në një hapsirë prej rreth një akre.

 Galeri pamjesh

Shiko gjithashtu
 Shankhanidhi House
 Historia e Dhakës
 Arkitektura e Dhakës
 Arkitektura e Bengalit
 Historia e Bengalit
 Historia e Bangladeshit
 Lista e vendeve arkeologjike në divizionin e Dhakës
 Lista e vendeve arkeologjike në Bangladesh

Referime

Bibliografia



Kategoria:Ndërtesa të përfunduara në shekullin XIX
Kategoria:Pallate në Bangladesh